  Туспуктэм: Григорий Фомин Анжелика Тихонова корреспондент Удмуртиын «Кышкыттэм ӟечлыко сюресъёс» йӧскалык ӵектос улсын эшшо одӥг выжез тупатъялозы – Можга – Вавож сюресысь Ува шур вамен. Ӧнерчиос сюреслэсь 97,2 метръем люкетсэ лэсьтозы. Со сярысь элькун кивалтэтлэн тӧроез Ярослав Семёнов аслаз телеграм-каналаз ивортӥз. « Объект туж кулэ. Сюрес, кытын со интыяськемын, кык ёрос центръёсты огазея – Можгаез но Вавожез. Сюрес кузя нуналаз 5 сюрслэсь трос машинаос ветло. Нош сооружение 80-тӥ аръёсы пуктэм дырысеныз тупатъян ужъёсты ӧз адӟылы » Ярослав Семёнов, Удмуртиысь кивалтэтлэн тӧроез Сюресчиос выжлэсь пыкъетъёссэ воштозы, промежуточной пыкъетъёссэ тупатъялозы, сыномемлэсь утялтозы. Со сяна, насыпен ваче вуон интызэ умоятозы, тротуаръёссэ выльдозы, югдытӥсь юбоос, выль барьеръёс но перилаос пуктозы. Пусъём, 2022-тӥ арын Удмуртиын 10 выжъёсты лэсьтозы. Соослэн огъя кузьдалазы 700 метр луоз. Тодэ вайытом, Юнда шур вамен выж лэсьтон ужъёстыйылпумъязы. Тегъёс: выжъёс Удмуртия сюресъёс тупатъянужъёс йӧскалыкӵектосъёс  